En 50-årig kvinde fra Hobro skal et år i fængsel, efter hun har bedraget en ældre mand for en halv million kroner. Bedrageriet skete i forbindelse med, at hun var ansat på et ældrecenter i Års, hvor manden boede.

Det skriver Nordjyske Stiftstidende. Kvinden skrev falske fuldmagter i den ældre mands navn og hævede penge fra hans konto. Det var et familiemedlem til beboeren på plejecentret, der fattede mistanke til at noget var galt. Dommen på et års ubetinget fængsel er en skærpelse af den straf, kvinden fik i efteråret ved Retten i Aalborg. Dengang mente retten, at kvinden kunne slippe med bare tre måneders fængsel. Men nu koster det altså et års fængsel at have snydt og bedraget  den ældre mand. Bankerne har refunderet pengene til manden, og hjemmehjælperen skal nu erstatte beløbet